Tə myǎbad zu ai ma biděn mətúnuŋa, mavíni otsídā yā étēde. Mətíē mə́ ngɔŋ, bəsábad, bikóan ... Mə sə́ kīg fə dzǎm dzíbī məbóg mə́tē. 14Məbóg mə́tíé mə́ ngɔn máán ai mulu mə́ ólugu máán, masíŋ mɔ̄ ai ǹnə́m wámā ósə, mǎyə́bə̄ kīg fə̄ nə́ madzíbī mɔ́, mə́ nə ma adǐd ḿbəgə ! 15Éyɔŋ myǎtə́g mā mɔ́, mabɔ́g mína biyám ! Mǐ fyáŋán bɔ ábuí ngogolán, mǎvógolǒ kig, mɔ́ máán mə́ nə məkǐ məkǐ ! 16Wɔ́bɔ́gán, fúúbán mínā bə́bēn, vǎgán ma enyiŋ mə́tóm dzáán á mís, dzǒgán bɔ ábē ! 17Yéégán bɔ ḿbəŋ, dzə́ŋán tə́tēlə́, kǎn engɔ́ngɔ́l mod, kamaŋán ai mǎn nyūí, kamaŋán ai ǹkús mīníngá. 18Zǎn hḿ, bǐ dɔ̄án, ma Ǹtondôbə makɔ́bɔ. Tɔ miǹsə́m myáán myâvie á zooŋ anə́ ésūg, myâyi fum anə́ ékɔ̄n ; tɔ mí nə̄ á zooŋ anə́ məkǐ, myǎyi fúb təge ai atɔ́n. 19Ngə́ myāyīli nə́ myǎwōg mā, myǎyi dían ai é sí nyī: 20və ngə́ mī kángá á étīē mə́lɔ́, okəŋ bítá ńgɔ̄ wázū mína dí. Ǹkɔ́bɔ́ yā ányu Ńtondôbə.